wickkiey/tamil-wikipedia-markdown huggingface dataset:
# படிமம்:McGill betting.jpg

A postcard used in the prosecution of Donald McGill on 15 July 1954 in Lincoln. Downloaded from BBC report of the trial at http://www.bbc.co.uk/radio4/today/reports/arts/postcard_censorship_20040714.shtml  

## Fair use in Donald McGill
It is believed that this image, McGill betting.jpg, is subject to fair use in the article Donald McGill because:  

- This image is used to illustrate the text next to which it appears, which describes the author.
- It is of much lower resolution than the original (copies made from it will be of very inferior quality).
- It does not limit the copyright owner's rights to market or sell the work in any way.
- This image is used on various websites, so its use on Wikipedia does not make it significantly more accessible or visible than it already is. ,
- The image is being used in an informative way and should not detract from the original work.
- No free or public domain images have been located for this item.
- This image is used to illustrate the article in which it appears, which describes the work's author.
- It is one of the cards used in evidence at the trial in 1954 in which Donald McGill was charged with obsenity and so has historical and public interest value.
# புளியங்குளம்


**புளியங்குளம்** வவுனியாவில் இருந்து வடக்காக யாழ்வீதியில் (A9) ஏழத்தாழ 24 கி.மீ தூரத்திலுள்ள இடமாகும். இப்பகுதியூடாக ஒருவீதி மாங்குளத்திற்கும் மற்றைய வீதி கிழக்காக நெடுங்கேணிக்கும் அப்பகுதியூடாகத் தண்ணீர் ஊற்று முள்ளியவளைக்கும் செல்கின்றது. போரில் இடம்பெயர்ந்த மக்கள் இன்னமும் மீளக்குடியமரவில்லை. இப்பகுதியில் கண்ணிவெடிகள் தொடர்பான ஆய்வினை ஹொரைசோன் என்கின்ற இந்திய கண்ணிவெடியகற்றும் பிரிவினர் ஈடுபட்டிருந்தனர்.
# பின் தொடரும் நிழலின் குரல் (நூல்)

**பின் தொடரும் நிழலின் குரல்** ஜெயமோகன் எழுதிய மூன்றாவது புதினம். தமிழினி பதிப்பக வெளியீடாக 1999 ஆம் ஆண்டு இது வெளிவந்தது. ஏறத்தாழ எழுநூறு பக்கங்கள் கொண்டது இந்த நாவல். இது ஓர் அரசியல் நாவல்; சோவியத் ஒன்றியத்தில் கம்யூனிசம் வீழ்ச்சி அடைந்து அந்த நாடு சிதறியதன் பின்னணியில் அரசியலுக்கும் அறத்துக்கும் இடையேயான உறவை விவாதிக்கிறது.  

**கரு**  

அருணாச்சலம் தொழிற்சங்க ஊழியன். சங்கத்தில் இருந்து பழைய ஸ்டாலினிஸ்டுகளை கட்சி களைகிறது. அதற்கு அருணாச்சலத்தை கருவியாக்குகிறது. அவன் தன் குருவான கெ.கெ.எம் என்பவரை வெளியேற்றுகிறான். அந்தக்குற்ற உணர்ச்சியால் அவன் ஒரு நூல் எழுத ஆரம்பிக்கிறான். அது கட்சியில் இருந்து கெ.கெ.எம் காலகட்டத்தில் வெளியேற்றப்பட்டு மறைந்துபோன வீரபத்ரபிள்ளை என்ற பழைய தோழரைப்பற்றிய நூல்  

அப்போதுதான் வீரபத்ரபிள்ளை ஏன் விலக்கப்பட்டார் என தெரிகிறது. 1935ல் சோவியத் ருஷ்யாவால் கொல்லப்பட்ட புகாரின் என்ற கம்ய்டூனிஸ்டுத்தலைவரைப்பற்றி எழுதியதனால்தான் அவர் விலக்கப்பட்டார். அருணாச்சலத்தை நூல் எழுதவேண்டாம் என கட்சி எச்சரிக்கிறது. அவன் பிடிவாதமாக எழுதுகிறான்.  

அருணாச்சலம் ஆழமான தார்மீகபிரச்சினைகளை அடைகிறான். ஒரு கருத்தியலை நம்பி கொலைகளை செய்யும் ஒருவன் பின்னர் அந்த கருத்தியலே பொய் என ஆனால் என்ன செய்வது? ஒரு கொள்கைக்காக பல லட்சம்பேர் செத்தபின் அக்கொள்கை முற்றிலும் பிழை என ஆனால் உயிர்களுக்கு யார் பதில் சொல்வது?  

கொஞ்சம்சம்கொஞ்சமாக மனநிலை பிறழ்வு அடையும் அருணாச்சலம் அந்த மனப்பிறழ்வுநிலையில் புகாரினையும் ஏசுவையும் கண்டடைகிறான். அந்த தத்துவக் கேள்விக்கு ஏசுவே பதில் சொல்கிறார் அவன் மனச்சிக்கல் அழிகிறது  

**வரவேற்பு**  

தமிழில் எழுதப்பட்ட அரசியல்நூல்களிலேயே தலையாயது என விமர்சகர் ராஜமார்த்தாண்டன் இந்நூலை குறிப்பிட்டிருக்கிறார்
# வார்ப்புரு:Imdb/doc



This is a template to generate links to actors on the Internet Movie Database.  

### Usage

The required parameter is just the ID number and the template then uses the article title as the anchor text:  
<pre>  
- 
</pre>  
To have the link text be other than the article name, use second parameter:  
<pre>  
- 
</pre>  

This can be used when the Wikipedia page name contains disambiguation brackets; for example at the page John Smith (actor) use imdb|0808774|John Smith}} to have "" rather than "". This is also necessary should you need to add an IMDb link to an article about somebody or something other than the linked person (for example, if you include the IMDb link for Bette Davis in the Joan Crawford article, you must specify Bette Davis's name as the text for the link using this option).  

Note that the options include the "<tt>*</tt>" for a bulleted list since this is most likely to be used in an "External links" section.  

### Detailed instructions

1. Copy and paste one of the options above into the article
1. Go to http://www.imdb.com and search for the person you want (say, Helen Slayton-Hughes; you'll reach <code>http://www.imdb.com/find?s=all&q=Helen+Slayton-Hughes</code>)
1. Click on the correct Helen Slayton-Hughes in the list:
  1. <code>Helen Slayton-Hughes(Actress, Good Night and Good Luck. (2005))</code>
1. You then reach the page with URL looking like <tt>http://www.imdb.com/name/nm0805658/</tt> (or other 7-digit number)
1. Copy **only** that number (here, "<code>0805658</code>"), omitting the "<code>nm</code>" but keep all the leading zeros (though IMDB currently seems to be able to add them as needed)
1. Replace "<tt>ID</tt>" in the template code with the number
  1. For the first option above, you'll then have
  1. : <tt></tt> resulting in:
    1. 
  1. : Note that the link text is the same as the title of the page the template is used on; outside the page "Helen Slayton-Hughes", use the second option:
  1. Replace "<tt>ID</tt>" with the number *and* "<tt>Name</tt>" with "<tt>Helen Slayton-Hughes</tt>"
  1. : <tt></tt> results in:
  1. :*

### Other IMDB templates

- to link a movie.
- to link a tv episode.
- to link a company.
- to link a character.

=
# அழகர் குறவஞ்சி

தமிழ் இலக்கியத்தில் **அழகர் குறவஞ்சி** என்பது இசை, நாடகத் தமிழில் தனிச்சிறப்பு பெற்ற குறவஞ்சி வகைகளில் ஒன்று. இலக்கியம், இசை இரண்டும் அமைந்த ஒன்று. இக்குறவஞ்சி நாடக ஆசிரியர் சிவகங்கை சமஸ்தானத்தைச் சேர்ந்த கவிகுஞ்சர பாரதி. சங்கீத மும்மூர்த்திகளான தியாகராஜர், முத்துசுவாமி தீட்சிதர், சியாமா சாஸ்திரிகள் ஆகியோரின் சமகாலத்தவர்.  

இவரது படைப்புகளில் அழகர் குறவஞ்சி தனிச்சிறப்புப்பெற்றது. அழகர் குறவஞ்சியில் பாட்டுடைத்தலைவன் சோலைமலை மாலழகர், தலைவி மோகனவல்லி. இக்குறவஞ்சி வெண்பா, விருத்தம், கீர்த்தனம், சிந்து, திபதை, அடிமடக்குத்திபதை, கும்மிக்கண்ணிகள், ஓரடி கீர்த்தனம் முதலிய பிரிவுகளில் அமைந்துள்ளன. சொல் நயமான ஓசையின்பம் மற்றும் பொருட்செறிவு இப்படைப்பில் நிரம்பியுள்ளன. அத்துடன் எண்ணிலடங்காத உவமைகள், பழமொழிகள் உள்ளன.  

சிறப்பு மிகுந்த இந்நூலில் இசைக்கருவிகள் பெயர்களான வீணை, மத்தளம், தாளம், துந்தி, தம்புரு, மேளம், பேரி, முரசு, டமாரம், உடுக்கு, வேய், துடி முதலிய பெயர்கள் காணப்படுகின்றன. நாட்டுப்பாடல் இசையான நொண்டிச் சிந்து, கும்மி, திபதை முதலியவை மிக்க சுவை வாய்ந்த இசையமைப்புக் கொண்டவை.
# கே. டி. காந்திராசன்



இந்திய-மரபு ஓவியமீட்டெடுப்பில் முக்கிய பணிகளைச் செய்து வருபவர் கே.டீ.காந்திராசன் . இவர் ஒரு ஓவியர் , கலை, வரலாற்று ஆய்வாளர்,தொல்பொருள் கண்டறிவாளர்.  
இந்தியாவின் கோவில் நகரங்களிலும் மலைப்பகுதிகளிலும் குகைப் புறங்களிலும் உள்ள சுவரோவியங்களையும் பாறை ஓவியங்களையும் ஆதி பழங்குடி ஓவியங்களையும் நிறைய மீட்டெடுப்பு செய்துள்ளார்.  

## புதிய கண்டுபிடிப்பு(செப்டம்பர் 2009)
விழுப்புரத்திலிருந்து 35 கி.மீ. தொலைவில் திருக்கோயிலூருக்கு அருகிலுள்ள கொல்லூரில் ஒரு பெரிய டாவுல்மன் அமைப்பைக் கண்டறிந்துள்ளார் காந்திராசன். பாறை ஓவியங்கள் (petroglyph) வரையப்பட்டுள்ள டாவுல்மன் தமிழகத்தில் கண்டுபிடிக்கப்பட்டது இதுவே இரண்டாவது முறை. கொல்லூர் டோல்மனில் மொத்தம் நான்கு பாறை ஓவியங்கள் வரையப்பட்டுள்ளன.  

## பிற கண்டுபிடிப்புகள்

### மே 2009

நீலகிரி மாவட்டம் மோயாறு நதியை ஒட்டிய கள்ளம்பாளையத்தின் அருகிலுள்ள பேருதொரப்பட்டியில் கண்டுபிடிக்கப்பட்ட டோல்மன் வகை நினைவுக்கல்லில் பாறை ஓவியங்கள் செதுக்கப்பட்டுள்ளது தெரிய வந்துள்ளது. கி.மு. 1000 முதல் கி.மு.300 வரையிலான கற்கால கட்டத்தில் (megalithic period) செதுக்கப்பட்டதாகக் கருதப்படும் இந்த நினைவுக்கல் வட்ட வடிவத்தில் இருப்பது சிறப்பு; பொதுவாக டோல்மன்கள் செவ்வக வடிவில் உள்ளவை. இது ஒரு அரிய, அசாத்தியமான கண்டுபிடிப்பு என்று கூறுகிறார் இந்த மீட்பு-ஆராய்ச்சியைத் தலைமையேற்று நடத்தி வரும் கே.டி.காந்திராஜன்.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்

## சுட்டுகள்
# பரோனியல் கடித உறை


**பரோனியல் கடித உறை** என்பது பல கடித உறை வகைகளுள் ஒன்று. இக் கடித உறை ஏறத்தாழச் சதுர வடிவம் கொண்டது எனினும், முழுமையான சதுர வடிவம் அல்ல. ஒட்டுவதற்கான இதன் மூடி உறையின் நீளப் பக்கத்தில் அமைந்திருக்கும். இம்மூடி முக்கோண வடிவில் கூரான முனையுடன் காணப்படும். இவ்வுறையின் பொருத்துக்கள் மூலைவிட்டப் பொருத்து வகையைச் சேர்ந்தவை. "பரோனியல்" என்னும் பெயர் ஐரோப்பிய நாடுகளில் ஒரு குறிப்பிட்ட தரத்தில் உள்ள பிரபுக்களைக் குறிக்கும் "பாரன்" என்னும் சொல்லில் இருந்து உருவானது. இதனால் இவ்வகை உறைகள் உயர் சமூக மதிப்புக்குரிய தேவைகளுக்கே பயன்படுத்தப் பட்டதாகச் சொல்லப்படுகின்றது.  

பரோனியல் கடித உறைகள் பொதுவாக முறையான அழைப்பிதழ்கள், அறிவித்தல்கள், வாழ்த்து அட்டைகள் போன்றவற்றை வைத்து அனுப்புவதற்குப் பயன்படுகின்றது. இது சில வேளைகளில் உள்ளுறை, வெளியுறை என இரண்டு உறைகள் ஒன்றுள் இன்னொன்று வைக்கத்தக்க வகையில் உற்பத்தி செய்யப்படுவது உண்டு. இதற்காக உள்ளுறை, வெளியுறையிலும் சற்றுச் சிறிதாகச் செய்யப்படும்.  

இவ்வகைக் கடித உறைகள் பல்வேறு அளவுகளைக் கொண்டனவாகவும், வேறுபட்ட அளவு விகிதங்களைக் கொண்டனவாகவும் செய்யப்படுகின்றன. இவ் வேறுபாடுகளுக்கு பெயர்கள் அல்லது எண் குறியீடுகள் கொடுக்கப்பட்டுள்ளன. 4 பரோனியல், 5 பரோனியல், 5.5 பரோனியல், 6 பரோனியல், கிளாட்சுட்டன், அசுட்டர், லீ என்பன இவற்றுட் சிலவாகும்.  

## தரப்படுத்தப்பட்ட அளவுகள்

| 4 பரோனியல் | 3.625 × 5.125 | 3.375 × 4.875 |  |
| --- | --- | --- | --- |
| 5 பரோனியல் | 4.125 x 5.625 | 3.875 × 5.375 |  |
| 5.5 பரோனியல் | 4.375 × 5.75 | 4.125 × 5.5 |  |
| 6 பரோனியல் | 4.75 × 6.5 | 4.5 × 6.25 |  |
| கிளாட்சுட்டன் | 3.5625 × 5.5625 | 3.3125 × 5.3125 |  |
| அசுட்டர் | 3.626 × 5.625 | 3.5 × 5.375 |  |
| லீ | 5.25 × 7.25 | 5.125 × 7 | } |

மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும். இவற்றுள் "கிளாசுட்டன்" மிகவும் சிறியது. அஞ்சல் செய்வதற்கு இது பயன்படுத்தப்படுவது இல்லை.
# 2010



**2010** (MMX) கிரெகோரியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டு ஆகும். சீன நாட்காட்டியில் 2010 பெப்ரவரி 14 முதல் 2011 பிப்ரவரி 2 வரை நீடித்த இவ்வாண்டு தங்கப்புலி ஆண்டு எனப்படுகிறது.  

## நிகழ்வுகள்
- ஜனவரி 1 - பாகிஸ்தானில் கைப்பந்தாட்ட மைதானத்தில் இடம்பெற்ற தற்கொலைத் தாக்குதலில் 88 பேர் உயிரிழந்தனர்.
- ஜனவரி 2 - 1912 ஆம் ஆண்டில் அண்டார்க்டிக்காவில் தொலைந்து போன ஆஸ்திரேலிய விமானத்தின் எச்சங்கள் கண்டுபிடிக்கப்பட்டன.
- ஜனவரி 3 - கொங்கோவில் நியாமுராகிரா எரிமலை வெடித்தது.
- ஜனவரி 4 - உலகின் மிக உயர்ந்த வானளாவி புர்ஜ் துபாய் துபாயில் திறக்கப்பட்டது.
- ஜனவரி 4 - எகிப்தில் உலகின் மிகப் பெரிய பழமையான கல்லறை ஒன்று கண்டுபிடிக்கப்பட்டது.
- ஜனவரி 5 - சூரியக் குடும்பத்திற்கு வெளியே ஐந்து புதிய உலகங்களை கெப்லர் விண் தொலைநோக்கி கண்டுபிடித்தது.
- ஜனவரி 7 - இராணுவக் காவலில் இருந்த விடுதலைப் புலிகள் தலைவர் பிரபாகரனின் தந்தை வேலுப்பிள்ளை காலமானார்.
- பெப்ரவரி 12–28 – 2010 குளிர்கால ஒலிம்பிக் போட்டிகள் கனடா, வான்கூவர், மற்றும் விசுலர் ஆகிய இடங்களில் இடம்பெற்றன.
- சூன் 11 - சூலை 11 – 2010 உலகக்கோப்பை கால்பந்து போட்டிகள் தென்னாபிரிக்காவில்.
- சூன் 16 - பூடான் நாட்டில் புகையிலைக்கு தடை
- சூலை 17 - அனைத்துலக நீதிமன்றம் துவங்கி, சர்வதேச நீதிக்கான உலக நாளாக கொண்டாட ஐநா அறிவித்தது.
- ஆகத்து 31 - ஈராக்கில் இருந்து அமெரிக்கப் போர்ப்படைகள் விலகின.

## இறப்புகள்
- ஜனவரி 1 - பெ. சந்திரசேகரன், இலங்கை மலையக அரசியல்வாதி (பி. 1957)
- ஜனவரி 17 - ஜோதி பாசு, மேற்கு வங்க பொதுவுடமைவாதி (பி. 1914)
- பெப்ரவரி 9 - செல்லையா மெற்றாஸ்மயில், ஈழத்துக் கலைஞர் (பி. 1945)
- பெப்ரவரி 17 - மணிமேகலை இராமநாதன், ஈழத்து நாடக, திரைப்பட நடிகை (பி. 1946)
- பெப்ரவரி 20 - சிறீதர் பிச்சையப்பா, ஈழத்து நாடக நடிகர் (பி. 1963)
- மார்ச் 20 - கிரிஜா பிரசாத் கொய்ராலா, நேபாளப் பிரதமர் (பி. 1925)
- மார்ச் 23 - கானு சன்யால், இந்தியக் கம்யூனிசத் தலைவர் (பி. 1929)
- ஏப்ரல் 10 - லேக் காச்சின்ஸ்கி, போலந்து அரசுத்தலைவர் (பி. 1949)
- மே 5 - உமரு யராதுவா, நைஜீரியாவின் 13வது அரசுத்தலைவர் (பி. 1951)
- மே 17 - அனுராதா ரமணன், எழுத்தாளர்
- மே 18 - கே. ஏ. கிருஷ்ணசாமி, தமிழக அரசியல்வாதி (பி. 1932)
- ஆகத்து 22 - ஏ. கே. வீராசாமி, தமிழ்த் திரைப்பட நடிகர்
- ஆகத்து 23 - இரா. சாரங்கபாணி, தமிழறிஞர் (பி. 1925)
- செப்டம்பர் 8 - முரளி, தமிழ்த் திரைப்பட நடிகர் (பி. 1964)
- செப்டம்பர் 13 - ஆர். சூடாமணி, எழுத்தாளர் (பி. 1931)
- அக்டோபர் 8 - ரெ. சண்முகம், மலேசியக் கவிஞர், பாடகர் (பி. 1936)
- அக்டோபர் 9 - எஸ். எஸ். சந்திரன், திரைப்பட நடிகர்
- டிசம்பர் 3 - அநுத்தமா, எழுத்தாளர்
- டிசம்பர் 13 - திமிலை மகாலிங்கம், ஈழத்து எழுத்தாளர் (பி. 1938)
- டிசம்பர் 13 - ரிச்சர்ட் ஆல்புரூக், அமெரிக்கத் தூதுவர்
- டிசம்பர் 20 - கா. பொ. இரத்தினம், ஈழத்துத் தமிழ் அறிஞர்
- டிசம்பர் 23 - கே. கருணாகரன், முன்னாள் கேரள முதல்வர்
- டிசம்பர் 30 - பொபி ஃபாரெல், பாப் இசைப் பாடகர் (பி. 1949

## விருதுகள்
## நோபல் பரிசுகள்
- வேதியியல் - ரிச்சர்டு ஃகெக், ஐ-இச்சி நெகிழ்சி, அக்கிரா சுசுக்கி
- பொருளியல் - பீட்டர் டயமண்ட், டேல் மோர்ட்டென்சன், கிறித்தோபர் பிசாரிடெசு
- இலக்கியம் - மாரியோ பார்க்காசு யோசா
- அமைதி - லியூ சியாபோ‎
- இயற்பியல் - ஆந்தரே கெய்ம், கொன்ஸ்டண்டீன் நவசியோலொவ்
- மருத்துவம் - ராபர்ட் எட்வர்ட்சு
# வணிகக் கடித உறை


**வணிகக் கடித உறை** (Commercial envelope) என்பது, கடித உறை வகைகளுள் ஒன்று. நீண்ட செவ்வக வடிவில் அமைந்திருக்கும் இது வழமையான வணிக வகை ஒட்டுதற்குரிய மூடியையும், மூலைவிட்டப் பொருத்தையும் கொண்டிருப்பது உண்டு. இவ்வகை உறைகள் சில செங்கோண வடிவ மூடியையோ அல்லது கூர் முனை மூடியையோ கொண்டிருப்பதும் உண்டு. அத்துடன், பக்கப் பொருத்துக்களைக் கொண்ட வணிக வகை உறைகளும் உள்ளன. இதன் மூடி உறையின் நீளப் பக்கத்தில் அமைந்திருக்கும்.  

இவ்வுறைகள் பொதுவாக வணிகக் கடிதத் தொடர்புகளுக்கும், தனிப்பட்ட கடிதத் தொடர்புகளுக்கும் பயன்படுகின்றன. இவை ஒன்று அல்லது இரண்டு சாளரங்களைக் கொண்டவையாகவும் உற்பத்தி செய்யப்படுவது உண்டு. இவற்றுட் பெரும்பாலானவற்றின் மேல் மூடியின் ஓரத்தில் ஈரமாக்கி ஒட்டத்தக்க வகையில் பிசின் பூசி உலர்த்தப்பட்டிருக்கும். தற்காலத்தில், இது தவிர உரித்துவிட்டு ஒட்டக்கூடிய வகையில் ஒட்டுபொருட்கள் பூசப்பட்டு, இன்னொரு ஒடுங்கிய தாள் பட்டியினால் மூடப்பட்டிருக்கும் மூடிகளுடன்கூடிய உறைகளும், தானே ஒட்டக்கூடிய ஒட்டுபொருள்கள் தடவப்பட்ட உறைகளும் உற்பத்தி செய்யப்படுகின்றன.  

இவ்வகைக் கடித உறைகள் பல அளவுகளிலும், அளவு விகிதங்களைக் கொண்டனவாகவும் விற்பனைக்கு உள்ளன. இவ்வேறுபாடுகள் அவற்றுக்குக் கொடுபட்டுள்ள எண்கள் அல்லது பெயர்களினால் குறிப்பிடப்படுகின்றன. இவற்றுள், #5, #6, #6 1/4, #6 1/2, #6 3/4, #7, #7 1/2, #7 3/4, மொனார்க், செக், #9, #10, #10 1/2, #11, #12, #14, #16 என்பனவும் அடங்கும்.  

## வணிகக் கடித உறை வகைகளும் அளவுகளும்

| #5 | 5.5 x 3.0625 | 5.25 x 2.8125 |  |
| --- | --- | --- | --- |
| #6 | 6 x 3.375 | 5.75 x 3.125 |  |
| #6 ¼ | 6 x 3.5 | 5.75 x 3.25 |  |
| #6 ½ | 6.25 x 3.5625 | 6 x 3.3125 |  |
| #6 ¾ | 6.5 x 3.625 | 6.25 x 3.5 |  |
| #7 | 6.75 x 3.75 | 6.5 x 3.5 |  |
| #7 ½ | 7.625 x 3.75 | 7.375 x 3.5 |  |
| #7 ¾ / மொனார்க் | 7.5 x 3.875 | 7.25 x 3.75 |  |
| செக் | 8.625 x 3.625 | 8.375 x 3.5 |  |
| #9 | 8.875 x 3.875 | 8.625 x 3.75 |  |
| #10 | 9.5 x 4.125 | 9.25 x 3.875 |  |
| #11 | 10.375 x 4.5 | 10.125 x 4.25 |  |
| #12 | 11 x 4.75 | 10.75 x 4.5 |  |
| #14 | 11.5 x 5 | 11.25 x 4.75 |  |
| #16 | 12 x 6 | 11.75 x 5.75 | } |

மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும்.
# யுவன் சந்திரசேகர்

**யுவன் சந்திரசேகர்** (பிறப்பு: 1960) தமிழின் முக்கியமான கவிஞர், புதின எழுத்தாளர், சிறுகதை ஆசிரியர். பின் நவீனத்துவ பாணியிலான கதைகளை எழுதக்கூடியவர். நகைச்சுவைத் தன்மையும் விளையாட்டுத் தன்மையும் கொண்ட கதைகள் இவை. எல்லாவகையான வட்டார வழக்குகளையும் சிறப்பாக கலந்து எழுதுவார். ஒரேகதையை பல கதைகளின் தொகுப்பாக எழுதுபவர்.  

## வாழ்க்கைச் சுருக்கம்
இவரது இயற்பெயர் எம்.சந்திரசேகரன். 1960ல் மதுரை சோழவந்தான் அருகே உள்ள கரட்டுப்பட்டியில் பிறந்தவர். இவரது தந்தை ஒரு தேநீர்க் கடை நடத்திவந்தார். சிறு வயதிலேயே தந்தையை இழந்த சந்திரசேகரன் தன் மூத்த அண்ணாவுடன் வாழ்ந்தார். அவர் யுவன் சந்திரசேகரைவிட இருபது வயது மூத்தவர். மதுரை அமெரிக்கன் கல்லூரியில் வணிகவியல் இளங்கலை படித்த யுவன் சந்திரசேகர் படிப்பு முடிந்ததுமே ராமநாதபுரத்தில் வங்கி ஊழியராக பணியில் சேர்ந்தார். யுவன் சந்திரசேகரின் மனைவிபெயர் உஷா. அவர் தபால்நிலைய ஊழியர்.  

## எழுத்துத் துறையில்
ஐந்து ஆண்டுகள் இவர் கோயில்பட்டியில் வாழ்ந்தார். அப்போது தேவதச்சனுடன் அறிமுகம் ஏற்பட்டது. கல்லூரி நாட்களிலேயே யுவன் சந்திரசேகர் இலக்கிய வாசகர். தேவதச்சனுடனான உரையாடல் வழியாக கவிதைகள் எழுத ஆரம்பித்தார்.  

பின்னர் சிறுகதைகளும் புதினங்களும் எழுத ஆரம்பித்தார். சிறப்பாக உரையாடக்கூடியவர். மாற்று மெய்மை என்று யுவன் சந்திரசேகர் கூறும் ஒரு கருத்து அவரது படைப்புகளில் உண்டு. அதாவது நாம் காணும் இந்த உலக யதார்த்தம் இதன் ஒரு முகமே என்றும் இன்னும் நாம் அறியாத பல யதார்த்தங்கள் உள்ளன என்றும் அவர் சொல்கிறார்.  

சித்தர்கள், மாயமந்திரவாதிகள், பலவகையான அபூர்வ நிகழ்ச்சிகள் ஆகியவற்றை யுவன் சந்திரசேகர் அவரது கதைகளில் விளக்குகிறார். அவற்றை சுவாரசியமான கதைகள் வழியாகச் சொல்கிறார்.  

யுவன் சந்திரசேகர் இந்துஸ்தானி இசையில் ஆர்வம் கொண்டவர். சென் பௌத்தத்தில் ஈடுபாடுள்ளவர். ஜென் கவிதைகளை மொழியாக்கம் செய்திருக்கிறார்.  

## எழுதிய நூல்கள்
### கவிதை நூல்கள்
- *வேறொருகாலம்*
- *புகைச்சுவருக்கு அப்பால்*

### புதினங்கள்
- *குள்ளச் சித்தன் சரித்திரம்* (தமிழினி பதிப்பகம்)
- *பகடையாட்டம்* (தமிழினி பதிப்பகம்)
- *கானல்நதி* (உயிர்மை பதிப்பகம்)
- *மணல்கேணி* (உயிர்மை பதிப்பகம்)
- *வெளியேற்றம்* (உயிர்மை பதிப்பகம்)
- *பயணக்கதை* [கனடா இலக்கியத்தோட்ட விருது பெற்றது]

### சிறுகதை நூல்கள்
- *யுவன் சந்திரசேகர் சிறுகதைகள்* (கிழக்கு பதிப்பகம்)
ஒளிவிலகல் (காலச்சுவடுப் பதிப்பகம்)
# சோம்தேவ் தேவ்வர்மன்


**சோம்தேவ் தேவ்வர்மன்** (பிறப்பு குவகாத்தி 13 பிப்ரவரி 1985), அல்லது "சோம்தேவ் தேவ் வர்மன்", இந்திய டென்னிசு வீரராவார். அவர் ஐக்கிய அமெரிக்காவின் வர்சீனியா பல்கலைக்கழகத்தில் படிக்கும்போது அமெரிக்க தேசிய கல்லூரி விளையாட்டுக் கழகத்தின் (NCAA) ஒற்றையர் டென்னிசுப் போட்டிகளில் தொடர்ந்து இருமுறை வெற்றி பெற்றதைத் தொடர்ந்து புகழ்பெற்றார். 2010-இல் 2010 பொதுநலவாய விளையாட்டுக்களில் சோம்தேவ் தனிநபர் பிரிவில் தங்கமும் 2010 ஆசிய விளையாட்டுப் போட்டிகளில் தனிநபர் பிரிவில் தங்கமும் இரட்டையர் பிரிவில் **சனம் சிங்** என்ற வீரருடன் இணைந்து தங்கமும் வென்றுள்ளார்.  

இவர் ரஞ்சனா மற்றும் பிரவஞ்சன் தேவ் வர்மன் தம்பதியினருக்குப் பிறந்தவர். சென்னையருகே வளர்ந்த இவர் 2005-08 ஆண்டுகளில் வர்சீனியா பல்கலைக்கழகத்தில் சமூகவியல் பட்டபடிப்பு படித்தார். 2008ஆம் ஆண்டு முதல் தொழில்முறையில் டென்னிசு ஆடிவரும் தேவ்வர்மன் ஆண்டு துவக்கத்தில் இருந்த தரவரிசை 1033இலிருந்து முன்னேறி ஆண்டின் இறுதியில் 204 தரவரிசை எண்ணில் உள்ளார்.  

2009ஆம் ஆண்டு சென்னை ஓப்பன் போட்டியில் இருமுறை சென்னை ஓப்பன் வெற்றியாளர் இசுப்பானிய கார்லோசு மாயாவையும் தரவரிசை எண் 25இல் இருந்த குரோசியாவின் இவோ கார்லோவிச்சையும் வென்று போட்டி இறுதிக்கு முன்னேறினார். இறுதிப்போட்டியில் குரோசியாவின் மாரின் சிலிக்கிடம் 6–4, 7–6(3) என்ற கணக்கில் தோற்றார்.  
தென்னாப்பிரிக்காவில் நடந்த டேவிசு கோப்பை 2009ஆம் ஆண்டிற்கான போட்டியில், சோம்தேவ் தேவ்வர்மன் முதல் ஒற்றையர் ஆட்டத்திலும் மாற்று ஒற்றையர் ஆட்டத்திலும் தென்னாப்பிரிக்கா வீரர்களை வென்று இந்திய அணி 11 ஆண்டுகளுக்கு பிறகு முதல் முறையாக உலக சுற்றுக்கு முன்னேற உதவினார்.
# விபரப்பட்டியல் கடித உறை


**விபரப்பட்டியல் கடித உறை** (Catalog Envelope) என்பது, கடித உறை வகைகளுள் ஒன்று. இது அகலப்பக்கம் திறந்துள்ள உறையாகும். பணப்பை மூடி எனப்படும் வகையைச் சேர்ந்த மூடியையும், நடுப் பொருத்தும் கொண்டது இவ்வுறை. பல பக்கங்களைக் கொண்ட தடித்த, எடை கூடிய ஆவணம் ஆவணங்களை அனுப்புவதற்கு இதனைப் பயன்படுத்துவர். சஞ்சிகைகள், அறிக்கைகள், விபரப்பட்டியல்கள் போன்றவை இத்தகைய ஆவணங்களுள் அடங்கும்.  

## பாலிசி உறை
இவ்வகை உறைகளுள் "பாலிசி உறை" எனப்படும். ஒரு வகை உறை காப்புறுதிப் பத்திரங்கள், உயில்கள், ஈட்டுப் பத்திரம் மற்றும் அது போன்ற சட்டம் சார்ந்த ஆவணங்களை அனுப்புவதற்கான உறைகள், அவற்றின் முன்பக்கத்தில் முழு அளவுச் சாளரங்களைக் கொண்டிருப்பதும் உண்டு.  

இவ்வகை உள்ள உறைகள் அவற்றின் அளவைப் பொறுத்து எண்கள் மூலம் குறிக்கப்படுகின்றன. இவற்றுள், 1, 1-3/4, 2, 3, 6, 7, 8, 9, 9-1/2, 9-3/4, 10, 10-1/2, 11, 12, 12-1/2, 13-1/2, 14, 14-1/4, 14-1/2, 15, 15-1/2 என்பன அடங்கும்.  

## தரப்படுத்தப்பட்ட அளவுகள்
| #1 | 6 x 9 | 5.75 x 8.75 |  |
| --- | --- | --- | --- |
| #1 ¾ | 6.5 x 9.5 | 6.25 x 9.25 |  |
| #2 | 6.5 x 10 | 6.25 x 9.75 |  |
| #3 | 7 x 10 | 6.75 x 9.75 |  |
| #6 | 7.5 x 10.5 | 7.25 x 10.25 |  |
| #7 | 8 x 11 | 7.75 x 10.75 |  |
| #8 | 8.25 x 11.25 | 8 x 11 |  |
| #9 பாலிசி | 4 x 9 | 3.75 x 8.75 |  |
| #9 ½ | 8.5 x 10.5 | 8.25 x 10.25 |  |
| #9 ¾ | 8.75 x 11.25 | 8.5 x 11 |  |
| #10 பாலிசி | 4.125 x 9.5 | 3.875 x 9.25 |  |
| #10 ½ | 9 x 12 | 8.75 x 11.75 |  |
| #11 பாலிசி | 4.5 x 10.375 | 4.25 x 10.125 |  |
| #12 பாலிசி | 4.75 x 10.875 | 4.5 x 10.625 |  |
| #12 ½ | 9.5 x 12.5 | 9.25 x 12.25 |  |
| #13 ½ | 10 x 13 | 9.75 x 12.75 |  |
| #14 பாலிசி | 5 x 11.5 | 4.75 x 11.25 |  |
| #14 ¼ | 11.25 x 14.25 | 11 x 14 |  |
| #14 ½ | 11.5 x 14.5 | 11.25 x 14.25 |  |
| #15 | 10 x 15 | 9.75 x 14.5 |  |
| #15 ½ | 12 x 15.5 | 11.75 x 15.25 | } |
# திக் நியாட் ஹன்



**திக் நியாட் ஹன்** (பி. 11 அக்டோபர் 1926 - இ. 22 சனவரி 2022) ஜென் ஆசான்களுள் குறிப்பிடத்தக்கவர். இவர் உலக அமைதிக்காகவும் மனித உரிமைகளுக்காகவும் போராடியவர் ஆவார்; குறிப்பாக, வியட்நாம் போருக்கு எதிராகக் குரல் கொடுத்தார். சமூக ஈடுபாடுள்ள பௌத்தம் என்ற புத்தமதப் பிரிவு உருவாகக் காரணமாக இருந்தவர்களுள் ஒருவர். அவரது மாணவர்களால், **தே** (ஆசான் என்று பொருள்) என்று அழைக்கப்பட்ட ஹன், *விழிப்புணர்வு இயக்கத்தின் தந்தை* என்றும் குறிப்பிடப்படுகின்றார்.  

## பிறப்பு
1926 ஆம் ஆண்டு மத்திய வியட்நாமில் பிறந்த நியாட் ஹன் பதினாறாவது வயதில் துறவு மேற்கொண்டார்.  

## சமூக நலப்பணிகளுக்கான இளைஞர் பள்ளி
1960- ஆம் ஆண்டில் சைகானில் சமூக நலப்பணிகளுக்கான இளைஞர் பள்ளியைத் (School of Youth for Social Services (SYSS)) தொடங்கினார்.  
### இப்பள்ளியின் பணிகள்
- குண்டுத் தாக்குதலுக்குள்ளான கிராமங்களைச் சீரமைத்தல்
- பள்ளிகள் தொடங்கல்
- மருத்துவமனைகள் தொடங்கல்
- வியட்நாம் போரில் வீடிழந்த குடும்பங்களை மீள் குடியமர்த்துதல்.
# இரு வாழ் பரப்பி

இரு வாழ் பரப்பி (Binary vector) என்பது தனது இழை வரிசையில் (DNA sequence) இரண்டு தொடக்க புள்ளிகள் (Ori or Origin) கொண்டுள்ளதால், இவைகளால் இரு வெவ்வேறு வாழ்யிடத்தில் இருக்க அல்லது பல்கி பெருக முடியும். எடுத்துக்காட்டாக பயிர் உருமாற்றத்தில் பயன்படும் அக்ரோ பரப்பிகள் (Ex.pGA vectors or pCAMBIA) இ.கோலியிலும் , பயிர்நோய்கோலுயிரிலும் (Agrobacterium) பல்கி பெருகும் தன்மையெய் கொண்டுள்ளன. ஈசுட்-இரு கலப்பின முறையில் (Yeast-two hybrid system) பயன்படுத்தப்படும் அனைத்து பரப்பிகளும் இதனில் அடங்கும். மேலும் ஈசுட்-இரு கலப்பின முறையில் பாவிக்கப்படும் பரப்பிகளுக்கு "சட்டில்" பரப்பிகள் (Shuttle vectors) எனவும் அழைக்கப்படும். ஏனெனில் இவைகள் ஈசுடின் உட்கருவுக்குள் சென்று வெளியில் வருவதால் அல்லது வெளியில் இருந்து உட்கருவுக்குள் செல்லும் தன்மை உள்ளதால் "சட்டில்" பரப்பிகள் எனப்பெயர்.  

- "T-DNA Binary Vectors and Systems", Lan-Ying Lee and Stanton B. Gelvin, Department of Biological Sciences, Purdue University, West Lafayette, Indiana 47907–1392
# விக்கிப்பீடியா:முதற்பக்கக் கட்டுரைகள்/செப்டம்பர் 20, 2009


**காச நோய்** அல்லது டியூபர்க்குலோசிசு என்பது மைக்கோபாக்டீரியா என்னும் நுண் கோலுயிரியின் தாக்குதலால் மாந்தர்களுக்கு ஏற்படும் கடும் தொற்றுநோய். இதனால் நோயுற்றவர் இறக்கவும் நேரிடும். இந்நோய் முக்கியமாக மைக்கோபாக்டீரியம் டியூபர்க்குலோசிசு என்னும் நுண்ணுயிரியால் ஏற்படுகின்றது. காச நோயானது பொதுவாக மூச்சுத்தொகுதியில் நுரையீரலைத் தாக்கி நோயுண்டாக்கினாலும், இவை நரம்புத் தொகுதி, நிணநீர்த் தொகுதி, இரைப்பை-குடல் தொகுதி, எலும்புகள் மூட்டுகள், குருதிச் சுழற்சிப்பாதை, சிறுநீரகம், பாலுறுப்புகள், தோல் போன்ற பற்பல பகுதிகளிலும் நோயுண்டாக்க வல்லவை. சில மருந்துகள் மூலம் நோய்த் தொற்றும் வாய்ப்புள்ளவர்களுக்கு நோய்த் தொற்று வராமல் தடுப்பதற்கும், நோய் வந்தவருக்கு சிகிச்சையளிக்கவும், நோயிலிருந்து மீளவும் வாய்ப்புக்கள் இருப்பினும், இந்நோயை முற்றாக இல்லாமற் செய்வதற்கான வழிமுறைகளை இன்னமும் அறிவியலாளர்கள் கண்டு பிடிக்கவில்லை  
---

**தாலந்துகள் உவமை** இயேசு கடவுள் ஒவொருவருக்கும் கொடுத்துள்ள திறமைகளைச் சரியாக பயன்படுத்தி வளர்த்துக்கொள்ள வேண்டும் என்ற பொருள் பட மக்களுக்கு கூறினார். "உள்ளவர் எவருக்கும் மேலும் கொடுக்கப்படும். அவர்களும் நிறைவாகப் பெறுவர். இல்லாதோரிடமிருந்து அவரிடமுள்ளதும் எடுக்கப்படும்" என்பதை முக்கிய குறிக்கோள் வசனமாக குறிப்பிடலாம். இது புனித் விவிலியத்தில் மத்தேயு 25:14-30 இல் எழுதப்பட்டுள்ளது.
# எம்டனின் மதராசுக் குண்டுத் தாக்குதல்


**மதராசு குண்டுத் தாக்குதல்** (*Bombardment of Madras*) என்பது முதலாம் உலகப் போரில் இந்தியாவின் மதராஸ் (இன்றைய சென்னை) நகரம் மீது இடம்பெற்ற தாக்குதலைக் குறிக்கும். *எம்டன்* என்ற ஜெர்மனிய போர்க்கப்பல் இத்தாக்குதலை ஆரம்பித்தது.  

## தாக்குதல்
கடற்படைக் கப்பல் கப்டன் கார்ல் வான் முல்லர் தலைமையில் 1914, செப்டம்பர் 22 ஆம் நாள் இரவு இந்தியாவின் தென்கிழக்குக் கரையோரமாக மதராஸ் நகரை அண்மித்தது *எம்டன்*. மதராஸ் துறைமுகப் பகுதியை அண்மித்தவுடன், சிறிது நேரம் நிலைமையை கண்காணித்த பின்னர் சரியாக இரவு 09:30 மணிக்கு தாக்குதலை நடத்த வான் முல்லர் ஆணையிட்டார். மின்சார பயன்பாடு இல்லாத காலம் என்பதால் சென்னை நகரமே இருளில் அமைதியாக தூங்கிக் கொண்டிருந்தது. யாரும் எதிர்பாராத அந்தநேரத்தில், சென்னை கடற்கரையில் இருந்து சில ஆயிரம் அடி தூரத்தில் நின்று கொண்டு, குண்டுகளைப் பொழிந்தது *எம்டன்*.  
முதலில் *எம்டன்* பர்மா எண்ணெய்க் கம்பனிக்குச் சொந்தமான எண்ணெய்த் தாங்கிகள் மீது குண்டுகளை வீசியது. முதல் 30 சுற்றுத் தாக்குதல்களில் பல தாங்கிகள் தீப்பற்றி எரியத் தொடங்கின. அடுத்ததாக *எம்டன்* துறைமுகத்தில் நிறுத்தி வைக்கப்பட்டிருந்த சிறிய சரக்குக் கப்பல் ஒன்றைத் தாக்கி மூழ்கடித்தது. அக்கப்பலில் இருந்த 26 மாலுமிகள் இத்தாக்குதலில் காயமடைந்தனர். குறைந்தது 5 மாலுமிகள் உடனேயோ அல்லது காயமடைந்த பின்னரோ உயிரிழந்தனர். இரவு 10:00 மணி வரை இத்தாக்குதல் இடம்பெற்றது. அதன் பின்னரே பிரித்தானியக் கரையோரக் காவல் படையினர் பதில் தாக்குதலை ஆரம்பித்தனர். ஆனாலும், அதற்குள் வெற்றிகரமாக தனது தாக்குதலை முடித்தவுடன் *எம்டன்* திரும்பி விட்டது. மொத்தம் 125 குண்டுகளை "எம்டன்" அன்றையை இரவு வீசியிருந்தது. ஒரு சில நிமிடங்கள் மட்டுமே நீடித்த தாக்குதலால் அப்போதைய மெட்ராஸ் நகரமே கதிகலங்கிப்போனது. எம்டன் மீண்டும் தாக்கும் என்ற அச்சத்தில் நகரை விட்டு பலர் வெளியேறினார்கள். இத் தாக்குதலில் பலத்த சேதம் எதுவும் ஏற்படவில்லை என்றாலும் இந்தியாவில் பல நூற்றாண்டுகளாக ஆட்சிபுரிந்து வந்த வெள்ளையர்களின் கவுரவத்துக்கு கிடைத்த பேரிடியாக இது அமைந்தது. முதலாம் உலகப் போரின் போது இந்தியாவில் மதராஸ் நகரம் மட்டுமே மைய சக்திகளின் தாக்குதலுக்கிலக்கான நகரம் ஆகும்.  

## அடிக்குறிப்புகள்
# லேக் வலேசா


**லேக் வலேன்சா** (Lech Walesa) (போலியம்: *Lech Wałęsa*, அல்லது பிறப்பு: செப்டம்பர் 29, 1943) போலந்து நாட்டின் துறைமுகத் தொழிலாளராக இருந்து சோலிடாரிடி என்ற தொழிற்சங்க இயக்கத்தின் தலைவராக போராட்டங்கள் நடத்தி போலந்து நாட்டின் அதிபராக உயர்ந்தவர். இவர் 1983 ஆண்டிற்கான அமைதிக்கான நோபல் பரிசைப் பெற்றவர்.
# நாஞ்சில்நாட்டு மருமக்கள்வழி மான்மியம்

**நாஞ்சில்நாட்டு மருமக்கள்வழி மான்மியம்** கவிமணி தேசிக விநாயகம் பிள்ளை எழுதிய அங்கதக் கவிதைநூலாகும். இது நாஞ்சில்நாட்டில் நிலவி வந்த 'மருமக்கள் வழி' சொத்துரிமை முறையின் தீங்குகளை அந்த முறையால் பாதிக்கப்பட்ட ஒரு பெண் சொல்வதுபோலக் குலமுறை கிளத்துப்படலம் முதலாகக் கும்பி எரிச்சல் படலமாகப் பதினோரு படலங்களில் பாடப்பட்டிருக்கின்றது. 1916-இல் *ஒரு பழைய சுவடி* என்ற பேரில் கவிமணி தேசிய விநாயகம் பிள்ளையவர்களால் திருவனந்தபுரத்தில் இருந்து வெளி வந்த தமிழன் என்ற பத்திரிகை இதழில் தொடராக வெளிவந்தது. 1942-இல் புதுமைப்பதிப்பகம் முதன்முதலில் இந்நூலைப் புத்தகமாக வெளியிட்டது. தமிழன் பத்திரிக்கை ஆசிரியர் எஸ். முத்துசாமிப் பிள்ளை அவர்களால் மறுபதிப்பு செய்யப்பட்டு காலச்சுவடு நிறுவனத்தால் வெளியிடப்பட்டிருக்கிறது.  

## மருமக்கள் தாயமுறை-விளக்கம்
“மருமக்கள் தாய முறைப்படி ஒருவரின் உடைமைகள், அவருக்குப்பின் அவருடைய மக்களைச் சாராமல், அவருடன் பிறந்த சகோதரிகளுடைய ஆண்மக்களில் மூத்தவனைச் சாரும். சொத்தில் உரிமையை வைத்திருந்தவர் ‘காரணவர்’ என்றும், அவருக்குப்பின் அவ்வுரிமையை அடையும் மருமகன் ‘அனந்தரவன்’ என்றும் அழைக்கப்பட்டனர். காரணவர் இறந்தபின், அவரது மனைவி மக்களுக்கு அவ்வீட்டில் ஒரு உரிமையும் இல்லை. அவள் தன்மக்களுடன் பிறந்த வீட்டுக்குச் சென்றாக வேண்டிய சூழ்நிலை அன்று இருந்தது. அனந்தரவன் மனம் உவந்து கொடுக்கும் ‘உகந்துடைமையால்’ அவர் வயிறு வளர்ப்பர். ஆனால், பெரும்பாலும் அவர்களுக்கு ஒன்றும் கிடைக்காமலிருந்தது. இம்முறையால் வழக்குகள் மலிந்தன. பலதார மணமும், மாதரை இழிவுபடுத்தும் நிலையும் சமூகத்தில் தோன்றின. சமுதாயத்தில் கொடுமைகள் மலிந்தன.”  
-முனைவர் வை.கிருஷ்ணமூர்த்தி, 2007.  

## மூலம்
# குறுநூல்


**குறுநூல்** (Miniature book) என்பது சிறிய அளவு கொண்ட நூலாகும். இவை அரை அங்குல சதுர வடிவில் இருந்து 2 x 3 அங்குல அளவு வரையான நூல்கள் இவ்வகையைச் சேரும். இவற்றின் உயரம், அகலம் அல்லது தடிப்பு 3 அங்குலத்துக்கு மேற்படுவது இல்லை. சுலபமாக இடத்துக்கிடம் எடுத்துச் செல்லலாம் என்பதாலும், மறைத்து வைப்பது இலகு என்பதாலும், 19 ஆம் நூற்றாண்டின் கடைசிப் பகுதியில் இவ்வாறான நூல்களுக்குப் பெரும் மதிப்பு இருந்தது. அக்காலத்துக் குறுநூல்களில் பல மொரோக்கோ நாட்டுத் தோலில் கட்டப்பட்டு, சரிகை வேலைப்பாடுகள் முதலியன செய்யப்பட்டு அழகுற அமைந்தன. அகரமுதலிகள், மொழி பெயர்ப்பிகள், சமயக் கதைகள், சில வேளைகளில் சுற்றுலாக் கையேடுகளும் கூட இவ்வடிவத்தில் உருவாக்கப்பட்டன.  

விவிலியம், கலைக்களஞ்சியங்கள், இசை நூல்கள், கதைகள், குழந்தைப் பாடல்கள், புகழ்பெற்ற பேச்சுக்கள் போன்றவையும் குறுநூல் வடிவில் வெளியிடப்பட்டன. பல புகழ் பெற்ற நூல்கள் குறுநூல் வடிவிலும் பதிப்பிக்கப் பட்டன. இவற்றுள் பல இன்று சேகரிப்போர் உருப்படிகளாக உள்ளன. இவை சில நூறு டாலர்களிலிருந்து பல ஆயிரம் டாலர்கள் வரை விலை போகின்றன.  

## வெளியிணைப்புகள்
- இந்தியானா பல்கலைக்கழக லில்லி நூலகம். குறுநூல்களில் 4000 ஆண்டுக்கால வரலாறு, இணையக் கண்காட்சி.
- குறுநூல்கள் சங்கம்
# பசங்க (திரைப்படம்)


***பசங்க***, 2009ஆம் ஆண்டு வெளியிடப்பட்ட தமிழ்த் திரைப்படமாகும். இப்படத்தை சசிகுமார் தயாரிக்க, அறிமுக இயக்குநர் பாண்டிராஜ் இயக்கி இருந்தார். இந்த திரைப்படத்தின் கதாநாயகன் விமல் ஒரு புதுமுகம். கதாநாயகி வேகா. இவர் சரோஜா என்ற படத்தில் நடித்தவர். இவர்கள் தவிர சில குழந்தைகள் முக்கிய வேடங்களிலும் மற்றும் துணை கதாபாத்திரங்களில் சிலரும் நடித்து உள்ளனர். இந்த திரைப்படம் மே 1, 2009 அன்று வெளியானது.  

## கதாப்பாத்திரங்கள்
- விமல் — மீனாட்சி சுந்தரம்
- வேகா - சோபிகண்ணு சொக்கலிங்கம்
- கிஷோர் - அன்புக்கரசு வெள்ளைச்சாமி
- ஸ்ரீ ராம் - ஜீவா நித்தியானந்தம் சொக்கலிங்கம்
- பாண்டியன் - குழந்தைவேலு (பக்கடா)
- தாரணி - மனோன்மணி
- முருகேஷ் - குட்டிமணி
- கார்த்திக் ராஜா - கௌதம் வெள்ளைச்சாமி (புஜ்ஜிமா)
- யோகநாதன் - அகிலா
- ஜெயபிரகாஷ் - சொக்கலிங்கம்
- சிவகுமார் - வெள்ளைச்சாமி
- சுஜாதா - முத்தடக்கி சொக்கலிங்கம்
- செந்திகுமாரி - போதும்பொண்ணு வெள்ளைச்சாமி

## பாடல்கள்
இந்த திரைப்படத்தில் 4 பாடல்கள் இடம் பெற்று உள்ளன. சசிகுமாரின் சுப்ரமணியபுரம் திரைப்படத்திற்கு இசையமைத்த ஜேம்ஸ் வசந்தன் இந்த படத்திற்கும் இசை அமைத்து உள்ளார். பாடல்களை தாமரை, யுகபாரதி மற்றும் ஜேம்ஸ் வசந்தன் ஆகியோர் எழுதி உள்ளனர். ஒரு பாடலை புகழ் பெற்ற இசை மேதை டாக்டர் பாலமுரளி கிருஷ்ணா அவர்கள் பாடி உள்ளார். கமல்ஹாசன் அவர்கள் இந்த படத்தின் பாடல்களை வெளியிட்டது சிறப்பம்சம்.  

| **வரிசை** | **பாடல்** | **பாடகர்கள்** | **படமாக்கம்** | **நீளம் (நி:நொ)** | **எழுதியது** | **குறிப்பு** |
| --- | --- | --- | --- | --- | --- | --- |
| 1 | *நான்தான்* | சத்யநாராயணன், லார்சன் சிரில் | 4:32 | யுகபாரதி |  |  |
| 2 | *ஒரு வெட்கம் வருதே* | நரேஷ் ஐயர், ஷ்ரேயா கோஷல் | 6:00 | தாமரை |  |  |
| 3 | *Who is that guy* | பென்னி தயாள் | 2:02 | ஜேம்ஸ் வசந்தன் |  |  |
| 4 | *அன்பாலே அழகாகும்* | பாலமுரளி கிருஷ்ணா, பேபி K. சிவாங்கி | 6:06 | யுகபாரதி | } |  |

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)
# பித்தப்பை


**பித்தப்பை** (*Gallbladder*) என்பது கல்லீரலின் கீழே அமைந்துள்ள ஒரு சிறிய பை போன்ற அமைப்பாகும். இது கல்லீரலில் உற்பத்தியாகும் பித்தநீரை எடுத்துச் செல்லும் பித்த நாளத்துடன் இணைந்துள்ளது. கொழுப்பு வகை உணவின் சமிபாட்டுக்குத் தேவையான பித்தநீரைச் சேமித்து வைத்திருந்து தேவையான வேளையில் குடலுக்குள் விடுகின்றது. உணவு உண்டதும், பித்தப்பை சுருங்குகிறது. இந்தப் பித்தப்பை இல்லாமல் மாந்தர் உயிர் வாழமுடியும். அறுவை சிகிச்சை மூலம் பித்தப்பை அகற்றப்படல் பித்தப்பை நீக்கம் எனப்படும்.  

## கட்டமைப்பு
பித்தப்பை பை போன்ற அமைப்புடைய அங்கமாகும். இது ஈரலின் வலது பக்கச் சோணையின் கீழாக மேலமிழ்ந்து காணப்படும்.நரை நீல நிறம் கொண்டது. வளர்ந்தவர்களில் இது கிட்டதட்ட நீளமும் விட்டமும் கொண்டதாயிருக்கும் இதன் கொள்ளளவு ஆகும்.  

பித்தப்பை பேரிப்பழத்தின் வடிவத்தை ஒத்ததாகக் காணப்படும். அதன் முனை பித்தக்கானில் திறக்கும். பித்தப்பை மூன்று பகுதிகளாகப் பிரிக்கப்படும்: மேற்பகுதி, உடல், கழுத்து என்பவையாகும். மேற்பகுதி வட்ட அடியையும் வளைந்த அமைப்பு வயிற்றறைச் சுவருடனும் ஈரலில் புதையுண்டு காணப்படும்.  

## தொழிற்பாடு

பித்தப்பையின் முதன்மையான தொழிற்பாடு பித்தத்தைச் சேமித்தல் ஆகும். இது உணவிலுள்ள கொழுப்புக்களின் சமிபாட்டுக்கு தேவையானது.ஈரலால் சுரக்கப்பட்டு கல்லீரல் நாளத்தின் ஊடாக அனுப்பப்பட்டு பித்தப்பையில் சேமிக்கப்படும்.குறித்த நேரத்தில் பித்தப்பையில்பித்தம் சேமிக்கப்படும்  

கொழுப்பைக் கொண்ட உணவுப் பதார்த்தம் உணவுக்கால்வாயினை அடையும் போது அது முன்சிறுகுடல் மற்றும் இடைச் சிறுகுடலிலிருந்து முன்கொலிசிஸ்டொகைனினின் சுரப்பைத் தூண்டும். இச்சுரப்பின் காரணமாக பித்தப்பை சந்தம் பொருந்தியவகையில் இறுக்கமுற்று அதன் உள்ளடக்கத்தை பொது பித்தக் குழாயில் வெளியிட அது இறுதியில் முன்சிறுகுடலை வந்தடையும். பித்தம் கொழுப்பைப் பகுதியளவு சமிபாடடையச் செய்து அதன் அகத்துறுஞ்சலை அதிகரிக்கும். பித்தம் பித்த உப்புக்களையும், நீரையும் முதன்மையாக கொண்டிருக்கும். ஈமோக்குளொபின் அனுசேபத்தின் போது வெளியேறும் விளைபொருளான பிலிரூபின் இனப்படும் பித்த நிறப்பொருள் வெளியேற்றப்படும். பெரும்பாலான பித்தப்பைகற்கள் பித்தப்பையில் இருக்கும் போதோ அல்லது பித்தத் தொகுதி ஊடாக செல்லும் போதோ அறிகுறிகள் எதையும் காட்டாது.
# உள்ளூர் எஸ். பரமேசுவர அய்யர்



**உள்ளூர் எஸ். பரமேசுவர அய்யர்** (சூன் 6, 1877-சூன் 15,1949) **உள்ளூர் ** என அறியப்படுபவர், மலையாள இலக்கிய மறுமலர்ச்சிக்கு வித்திட்ட புகழ்பெற்ற கவிஞரும் வரலாற்றாளரும் ஆவார். இருபதாம் நூற்றாண்டின் முதற்பகுதியில் மலையாள நவீன கவியுலகின் மும்மூர்த்திகள் எனப் போற்றப்படும் மூவரில் ஒருவர். மற்றவர்கள் குமரன் ஆசான் மற்றும் வள்ளத்தோள் நாராயண மேனன் ஆவர். உள்ளூர் பரமேசுவரன் மலையாள மரபுக்கவிதையின் மறுமலர்ச்சிக்கு உதவினார்.  

கேரளாவின் கோட்டயம் மாவட்டத்தில் உள்ள சங்கணாசேரியை அடுத்த பெருண்ணாவில் தாமரைச்சேரி இல்லத்தில் பிராமணக் குடும்பத்தில் பிறந்தார்.. இவரது தந்தை, ஆசிரியராக பணிபுரிந்து வந்த சுப்பிரமண்ய அய்யர். தாய் பகவதியம்மை. தந்தையின் இளவயது இறப்பினை அடுத்து அன்னையுடன் திருவனந்தபுரத்தைச் சேர்ந்த உள்ளூர் என்ற கிராமத்தில் வாழத்துவங்கினார். 1897இல் திருவனந்தபுரம் மகாராசா கல்லூரியில் மெய்யியல் துறையில் பட்டம் பெற்றார். அரசு ஊழியராக பணிபுரியத்துவங்கி பல பதவிகளை வகித்து திருவிதாங்கூர் அரசின் தலைமைச் செயலராக பணியாற்றியவர்.  

அவரது துவக்க கால கவிதைகளில் சமசுகிருத மொழியின் தாக்கம் கூடுதலாக இருந்தது. **பிரேமசங்கீதம்** என்ற அவரது முதன்மை கவிதை மலையாள இலக்கியத்தின் வரலாற்றை தொகுத்திருந்தது. காதலே உண்மையான சமயம் என விவரித்திருந்தார். மனிதருக்கும் இயற்கைக்கும் இடையே நிகழும் ஒருங்கிசைவை நிலைநிறுத்தினார்.  

1914ஆம் ஆண்டு வெளியிட்ட *உமாகேரளம்* என்ற புத்தகம் மகாகாவியம் என புகழப்பட்டது. இது 17ஆம் நூற்றாண்டு திருவிதாங்கூர் அரசியலை முன்வைத்து எழுதப்பட்ட நீண்ட பாடலாகும். *பிங்களா*, *கர்ணபூசணம்*, *பக்திதீபிகா* மற்றும் *சித்திரசால* என்பன அவரது சிறந்த பிற படைப்புகளாகும்.  

கேரள இலக்கியத்தின் வரலாற்றை ஐந்து பாகங்கள் கொண்ட ***கேரள சாகித்திய சரிதம்*** என்னும் நூலாக எழுதினார்.
# குமரன் ஆசான்


**என். குமாரன் ஆசான்** (1873 - 1924) என்பவர் *மகாகவி குமாரன் ஆசான்* என்றும் அறியப்படும் கவிஞராவார். இவருக்கு *மகாகவி* என்ற பட்டம் 1922 ஆம் ஆண்டு மதராசு பல்கலைக்கழகத்தால் வழங்கப்பட்டது. “மகாகவி” என்றால் “பெரும் கவிஞர்" என்ற பொருளும் “ஆசான்” என்றால் “ஆசிரியர்” என்ற பொருளும் கொண்டவை. கேரளாவில் திருவனந்தபுரம் அருகிலுள்ள காயிக்கரை எனுமிடத்தில் ஈழவர் சமுதாயத்தில் பிறந்த இவர், இருபதாம் நூற்றாண்டின் முதற்பகுதியில் மலையாள நவீன கவியுலகின் மும்மூர்த்திகள் எனப் போற்றப்படும் மூவரில் ஒருவர். மற்றவர்கள் உள்ளூர் பரமேசுவர அய்யர் மற்றும் வள்ளத்தோள் நாராயண மேனன் ஆவர். ஸ்ரீ நாராயணகுருவின் முதன்மைச் சீடரான இவர் ஓர் மெய்யியலாளரும் சமூக சீர்திருத்தவாதியும் ஆவார். இவரது பாடல்களில் மெய்யியலும் ஆன்மீகமும் அதிகம் இடம் பெற்றிருக்கும்.  

## தாக்கங்கள்
ஸ்ரீ நாராயணகுரு  

## இளமைப் பருவம்
இவர் 1873 ஏப்ரல் 12ஆம் நாளில் பிறந்தார். இவர் பிறந்த ஊர் சிறையின்கீழ்‌]] வட்டத்தில் உள்ள காயிக்கரை ஆகும். இவரது தந்தையான நாராயணன் பெருங்ஙாடி, மலையாளத்திலும் தமிழிலும் வல்லவராகத் திகழ்ந்தவர். இவரது அம்மாவின் பெயர் காளியம்மை ஆகும். ஒன்பது மக்களைப் பெற்ற குடும்பத்தில் இரண்டாவது மகனாய் பிறந்தவர். இவருக்கு ஏழு வயதாக இருந்தபோது பள்ளியில் சேர்த்தனர். இவரது ஆசிரியரின் பெயர் ”துண்டத்தில் பெருமாளாசான்” ஆகும். பின்னர், சமசுகிருதப் பாடங்களை படித்தார். பின்னர், வேறொரு பள்ளியில் பயின்றார். அதே பள்ளியில் ஆசிரியராகவும் சேர்ந்தார்.  
பின்னர், ஆங்கிலமும் கற்றார். சில காலம், கடைகளில் கணக்கெழுதிக் கொண்டிருந்தார். அப்போது, கவிதைகள் எழுதத் தொடங்கினார். பரவூரில் கேசவனாசான் என்பவர் நடத்திய சுஜனாநந்தினி என்ற இதழில் இவரது கவிதைகள் வெளியாயின. குமாரு, என். குமாரன், காயிக்கரை என். குமாரன் என்ற பெயர்களில் கவிதைகளை எழுதியிருந்தார்.  

இவரது அறிவுத் திறனை உணர்ந்த இவரது முதலாளியான ”கொச்சார்யன் வைத்யன்”, இவரை மேலும் கல்வி கற்குமாறு தூண்டினார். மணம்பூர் கோவிந்தனாசான் என்ற பெரிய புலவரிடம் கல்வி கற்றார். பாட்டுகளும் சுலோகங்களும் எழுதுவதில் வல்லவராகத் திகழ்ந்தார். அங்கு படித்தபோது, “வள்ளி விவாகம்”, “அம்மானைப்பாட்டு“, “உஷாகல்யாணம்“ ஆகியவற்றை எழுதினார். “சுப்ரமண்ய சதகம்” என்ற நூலையும் எழுதினார். இது அச்சுப்பதிப்பாகவும் வெளிவந்துள்ளது.
# நூல் வடிவமைப்பு


**நூல் வடிவமைப்பு** என்பது, ஒரு நூலின் உள்ளடக்கம், பாணி, அமைப்பு, வடிவமைப்பு, அதன் பல்வேறு கூறுகளின் ஒழுங்கு ஆகியவற்றை உட்படுத்தி அவையனைத்தும் ஒத்திசைவான முழுமையைத் தரும்வகையில் ஒன்றாக ஆக்கும் வழிமுறை ஆகும்.  

## நூலின் கூறுகள்
முன் அட்டை, பின் அட்டை, முன் அட்டைக்குப் பின்னும், பின் அட்டைக்கு முன்னும் வரும் இரண்டு வெற்றுத் தாள்களையும் தவிர்த்து ஒரு நூலின் எஞ்சிய கூறுகளை மூன்று பகுதிகளாகப் பிரிக்கலாம். இவை,  

1. முன் பகுதி
1. உடல் பகுதி
1. பின் பகுதி

எனலாம். மேற்படி ஒவ்வொரு பகுதிகளிலும் பல உட் கூறுகள் உள்ளன. எல்லா நூல்களிலும் எல்லாக் கூறுகளும் இல்லாவிட்டாலும், இவற்றில் பெரும்பாலானகூறுகள் ஒரு நூலில் காணப்படலாம். அவ்வாறான கூறுகளின் பட்டியல் பின்வருமாறு:  

- முன் பகுதி
  - அரைத் தலைப்பு
  - முன் படப்பக்கம்
  - தலைப்புப் பக்கம்
  - பதிப்பு அறிவித்தல்
  - உரித்தாக்கம்
  - உள்ளடக்கம்
  - படிமங்கள் பட்டியல்
  - அட்டவணைகள் பட்டியல்
  - அணிந்துரை
  - முன்னுரை
  - நன்றியுரை
  - அறிமுகம்

- உடல் பகுதி
  - அத்தியாயங்கள்
  - பிரிவுகள்

- பின்பகுதி
  - பின்னுரை
  - முடிவுரை
  - பின்னிணைப்புக்கள்
  - அருஞ்சொல் விளக்கம்
  - நூற்பட்டியல்
  - சொற்பட்டியல்
  - பிழை திருத்தம்
# ஆர். பாலச்சந்திரன்



**கவிஞர் பாலா** என அழைக்கப்பெறும் பேராசிரியர் **ஆர். பாலச்சந்திரன்** (சனவரி 13, 1946 - செப்டம்பர் 22, 2009, அகவை 63), கல்வியாளர், விமரிசகர், கவிஞர். மனோன்மணியம் சுந்தரனார் பல்கலைக்கழகத்தின் ஆங்கிலத் துறைத் தலைவரும் பேராசிரியருமாகப் பணியாற்றி ஓய்வு பெற்றவர்; சாகித்திய அகாதெமியின் நிர்வாக் குழு உறுப்பினராக இருந்தார். தமிழ் சாகித்திய அகாதெமியின் தமிழ் ஆலோசனைக் குழுவின் அமைப்பாளராகவும் திகழ்ந்தார். "வானம்பாடி" என்ற தமிழ்ப் புதுக்கவிதைக் குழுவில் முக்கியப் பங்காற்றியவர். *சர்ரியலிசம்*, *பாரதியும் கீட்சும்* ஆகிய புத்தகங்கள் தமிழ் இலக்கியத்திற்கு அவரின் குறிப்பிடத்தக்க பங்களிப்புகள் ஆகும்.  

## எழுத்துத் துறையில்
#### கவிதை நூல்கள்
- *இன்னொரு மனிதர்கள்*
- *திண்ணைகளும் வரவேற்பறைகளும்*
- *நினைவில் தப்பிய முகம்*

#### உரைநடை நூல்கள்
- *சர்ரியலிசம்*
- *சிற்பியின் கவிதை வானம்*
- *கவிதைப் பக்கம்*
- *தமிழ் இலக்கிய விமர்சகர்கள்*; 1979; சுவடு பதிப்பகம்
- *முன்னுரையும் பின்னுரையும்*
- *புதுக்கவிதை ஒரு புதுப்பார்வை*
- *பாரதி - தத்துவம் கலை இலக்கியம் மொழி*
- *பாரதியும் கீட்சும்*
- *Tamil Modern Poetry Bharathidasan and After*
- *Literature and Society*

கவிஞர்கள் மீரா, மு. மேத்தா, ராஜம் கிருஷ்ணன் உள்ளிட்டோரின் ஆக்கங்களை ஆங்கிலத்தில் மொழிபெயர்த்திருக்கிறார். இவை தவிர சிறு பத்திரிகைகளும் நடத்தியிருக்கிறார்.  

## மறைவு
சென்னை குளோபல் மருத்துவமனையில் சிகிச்சை பெற்று வந்த இவர், சிகிச்சை பயனின்றி, 2009, செப்.22 மாலை 4 மணிக்கு காலமானார். பாலாவுக்கு மஞ்சுளா என்ற மனைவியும் பிரியா என்ற மகளும் கார்த்திக் என்ற மகனும் உள்ளனர்.
# புழுதிப் புயல்

புழுதிப் புயல்]]  
இல் ஈராக்கில் அல அசாட் நகரை அண்மிக்கும் புழுதிப்புயல்]]  

**புழுதிப் புயல்** (*dust storm*) அல்லது **மணற்புயல்** (*sandstorm*) எனப்படுவது வறண்ட அல்லது பகுதி-வறண்ட பகுதிகளில் ஏற்படும் ஒரு வானியல் நிகழ்வாகும். இது காற்று மண்டலத்தின் வேகம் ஒரு குறிப்பிட்ட வேகத்தை விட அதிகரிக்கும் போது மணல் மற்றும் தூசிகளை வறண்ட நிலங்களில் இருந்து அகற்றித் தன்னுடன் எடுத்துச் செல்வதால் ஏற்படுகிறது. இந்நிகழ்வின் போது மணல் துணிக்கைகள் ஓரிடத்தில் இருந்து அகற்றப்பட்டு வேறோர் இடத்தில் குவிக்கப்படுகின்றன. அராபியத் தீபகற்பத்தை அண்டியுள்ள சகாரா மற்றும் பாலைவனங்கள் புழுதிப்புயலை உருவாக்கும் முக்கிய பகுதிகளாகும். இவற்றைவிட அரபிக்கடலை அண்டியுள்ள ஈரான், பாகிஸ்தான், இந்தியா ஆகிய நாடுகளின் பகுதிகளிலும், மற்றும் சீனாவிலும் குறைந்த அளவில் புழுதிப்புயல் ஏற்படுகின்றன. இவ்வாறான புழுதிப் புயல் ஏற்பட்டால் நிலம் தரிசாக மாறிவிடும் என ஆய்வுகள் தெரிவிக்கின்றன. அண்மைய ஆய்வுகளின்படி, தரிசு நிலங்கள் முறையாகப் பாதுகாக்கப்படாமை போன்ற பூமியின் வறண்ட பகுதிகளின் மேலாண்மைக் குறைபாடுகளே, புழுதிப்புயல் ஏற்படக் காரணம் எனக் கண்டறியப்பட்டுள்ளது.  

## குறிப்பிடத்தக்க புழுதிப்புயல்கள்
இல் டெக்சாசில் ஏற்பட்ட புழுதிப்புயல்]]  
- 1930கள்: ஐக்கிய அமெரிக்காவின் நடுப் பகுதியிலும், கனடாவிலும் இடம்பெற்ற தொடர் புழுதிப்புயலினால் பல்லாயிரக்கணக்கான விவசாயிகள் இடம்பெயர்ந்தனர்.
- 1954-1991: வட அமெரிக்காவில் 1954-56, 1976-78, and 1987-91 காலப்பகுதிகளில் இடம்பெற்ற வறண்ட புழுதிப்புயல்கள் குறிப்பிடத்தக்கவை. இவை 30களில் இடம்பெற்ற புயல்களைப் போன்றவை.
- 1983: ஆஸ்திரேலியாவில் மெல்பேர்ண் நகரில் பெப்ரவரி 8 இல் நிகழ்ந்த புழுதிப்புயல் நகரையே மூடியது.
- 2007: பெப்ரவரி 24 இல் மேற்கு டெக்சாசில் முழு நகரையும் மூடியது. பலத்த காற்று கட்டிடங்காள், மற்றும் சொத்துக்களுக்கு சேதத்தை உண்டு பண்ணியது.
- 2007: ஜூன் மாதத்தில் கராச்சியில் இடம்பெற்ற புழுதிப்புயல் அதன்பின்னர் ஏற்பட்ட பலத்த மழை காரணமாக 200 பேர் வரையில் கொல்லப்பட்டனர்.
- 2008: மே 2 இல் நாகை மாவட்டம், வேதாரண்யம், கோடியக்கரையில் சூறாவளி, மற்றும் புழுதிப்புயல் ஏற்பட்டது.
- 2009: செப்டம்பர் 23 இல் தெற்கு ஆஸ்திரேலியாவில் தொடங்கிய புழுதிப்புயல் நியூ சவுத் வேல்சில் சிட்னி நகரை மூடி நகரின் வான்பரப்பை கரும் செம்மஞ்சள் நிறமாக்கியது. இது பின்னர் வடக்கு நோக்கி குயின்ஸ்லாந்து வரை நகர்ந்தது.
- 2011, ஏப்ரல் 8 இல் வடக்கு செருமனியில் பெரும் மணற்புயல் திடீரென நெடுஞ்சாலை ஒன்றைத் தாக்கியதில் சாலையில் பயணித்த 80 இற்கும் அதிகமான வாகனங்கள் ஒன்றோடொன்று மோதி விபத்துக்குள்ளாயின. இவ்விபத்தில் குறைந்தது 8 பேர் கொல்லப்பட்டுப் பலர் காயமடைந்தனர்.
# வேகா

**வேகா** (பிறப்பு: மே 7, 1985)) ஒரு திரைப்பட நடிகை மற்றும் மாடல் ஆவார். இவர் இந்தியாவில் உள்ள சட்டீஸ்கர் மாநிலத்தில் பிறந்தவர். ஆஸ்திரேலியாவில் உள்ள சிட்னி நகரத்தில் வளர்ந்தவர். சிட்னி நகரத்தில் உள்ள நியூ சவுத் வேல்ஸ் பல்கலைகழகத்திலும் அதன் தொடர்ச்சியாய் இரு பல்கலைகழகங்குளுக்கிடையே மாணவர்களை பரிமாற்றம் செய்து கொள்ளும் ஒப்பந்தந்தின் படி பெங்களூர் நகரத்தில் உள்ள ஐ.ஐ.எம். மிலும் பொருளாதாரத்தில் பட்டப்படிப்பு படித்து இருக்கிறார். தமிழ், இந்தி, தெலுங்குப் படங்களில் நடித்து வருகிறார்.  

## நடித்துள்ள திரைப்படங்கள்
| வருடம் | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2008 | *சரோஜா* | சரோஜா விஸ்வநாத் | தமிழ் |  |
| 2009 | *பசங்க* | சோபிகண்ணு சொக்கலிங்கம் | தமிழ் |  |
| *ஆம்ரஸ்* | ஜியா சரங் | இந்தி |  |  |
| *ஹவுஸ்புல்* | சாந்தி பிரியா | தெலுங்கு |  |  |
| 2010 | *ஹாப்பி ஹாப்பி கா* | தெலுங்கு | படப்பிடிப்பில் | } |
# மலம்புழா ஆறு

**மலம்புழா** கல்பாத்திப்புழாவின் துணையாறுகளுள் ஒன்று. இது கேரளத்தின் பாலக்காடு மாவட்டத்தில் பாய்கிறது. இதன் குறுக்கே மலம்புழா அணை கட்டப்பட்டுள்ளது. இந்த அணை 1949-இல் துவங்கப்பட்டு 1955-இல் கட்டி முடிக்கப்பட்டது. இடுக்கி நீர்த்தேக்கத்திற்கு அடுத்து மலம்புழா நீர்த்தேக்கமே கேரளத்தின் இரண்டாவது பெரிய நீர்த்தேக்கமாகும். இதன் பரப்பு 23.13 சதுர கிலோமீட்டர்கள்.  

## மேலும் பார்க்க
# டெட் (மாநாடு)



**டெட் (மாநாடு)** (TED – Technology, Entertainment, Design) என்பது தொழில்நுட்பம், பொழுதுபோக்கு மற்றும் வடிவமைப்பு என்று பொருள்படும் ஆங்கிலச் சொற்களின் முதல் எழுத்துகளின் கூட்டுச் சொல் ஆகும். இது தொழில்நுட்பம், மகிழ்கலைகள், வடிவமைப்பு ஆகிய துறைகளில் கவனம் செலுத்தும் அமைப்பு. இதன் டெட் மாநாடு புகழ் பெற்றது. அழைப்பின் பேரில் மட்டுமே கலந்து கொள்ள முடியும். இந்த மாநாட்டில் முதல் தர நுட்பவியலாளர்கள், அறிவியலாளர்கள், சமூகச் சேவையாளர்கள், அரசியல்வாதிகள் கலந்து கொண்டு 20 நிமிடத்துக்குள்ளே முக்கிய கருத்துருக்களைப் பற்றி உரையாற்றுவார்கள். இந்த உரைகள் இணையத்தில் இலவசமாகக் கிடைக்கின்றன.  

## குறிக்கோள் வாசகம்
*மக்களிடையே சேரவேண்டிய மதிப்புமிக்க யோசனைகள்*  

## தமிழகத்தில்
தமிழகத்தில் சென்னை மாநகரில் சாய்ராம் பொறியிற் கல்லூரியில் டெட்எக்க்ஸ் (TEDX)எனப்படும் மாநாடு  

டிசம்பர் 28ஆம் தேதி 2016ல் நடந்தது. இதில் 11 பேர் பங்குபெற்று உரையாற்றினர். .
# ஆய்லர் திட்டம்


**ஆய்லர் திட்டம்** (*Project Euler*) என்பது கணினியில் நிரல் எழுதி தீர்க்க கூடிய கணித சிக்கல்களைக் கொண்ட வலைத்தளம் ஆகும். இத் திட்டம் கணித்ததில், நிரலாக்கத்தில் ஈடுபாடுள்ள மாணவர்களுக்கும், மற்றோருக்கும் ஏற்ற பல நிலைகளைக் கொண்ட சிக்கல்களைக் கொண்டுள்ளன. பல புள்ளி நிலைகளைக் கொண்டு இத் தளத்தின் அனுமதி கிடைக்கிறது.
# துஞ்சத்து இராமானுசன் எழுத்தச்சன்


**துஞ்சத்து இராமானுசன் எழுத்தச்சன்**(மலையாளம்: തുഞ്ചത്തു രാമാനുജന്‍ എഴുത്തച്ഛന്‍),நவீன மலையாளத்தின் தந்தை என அறியப்படும் கவிஞர். இன்று வழங்கும் மலையாள எழுத்துக்கள் இவரால் ஒழுங்குபடுத்தப்பட்டவை. இவர் கி.பி பதினைந்தாம் நூற்றாண்டிற்கும் பதினாறாம் நூற்றாண்டிற்கும் இடையே வாழ்ந்திருந்ததாக கருதப்படுகிறது. எழுத்தச்சன் என்பது குலப்பெயர் அல்லவென்றும் இவரது இயற்பெயர் இராமானுசன் எனவும் சில வரலாற்றாளர்கள் கருதுகிறார்கள். எழுத்தச்சன் மலப்புரம் மாவட்டத்தில் உள்ள திரூர் நகரை அடுத்துள்ள இடத்தில் பிறந்தார். இவ்விடம் தற்காலம் இவரது நினைவைப் போற்றி *துஞ்சன்பரம்பு* என அழைக்கப்படுகிறது.பிராமணராக இல்லாதபோதும் வேதங்களையும் சமசுகிருதத்தையும் கற்றறிந்த எழுத்தச்சன் பல நாடுகளையும் சுற்றிவந்து இறுதியில் *திருக்கண்டியூர்* என்னுமிடத்தில் தங்கினார் என அறியப்படுகிறது.  

## படைப்புகள்
இராமானுசன் எழுத்தச்சன் இராமாயணத்தின் பல்வேறு வடிவங்களை ஒருங்கிணைத்து *அத்யாத்மராமாயணம்* என்ற காவியத்தைப் படைத்தார்.மகாபாரத்தையும் மொழிபெயர்த்து *மகாபாரதம்* என்னும் நூலை எழுதினார். இவை தவிர இவர் எழுதிய பிற நூல்கள்:  
- கேரளோபதி
- அரி நாம கீர்த்தனம் - *அரி*யை போற்றி பசனைப்பாடல்கள்
- கணபதிஸ்தவம்
- கிளிப்பாட்டு பிரஸ்தானம்
- தேவி மகாத்மயம்
- கேரளா நாடகம்

## மலையாள எழுத்துகள் ஒருங்கிணைப்பு
எழுத்தச்சன் காலம் வரை மலையாள மொழியில் பலரும் தனித்தனி எழுத்து அமைப்புகளை கொண்டிருந்தனர். அவற்றில் சில:  
- 1. *வட்டெழுத்து* - பல்வேறு களரி (பள்ளி)களில் கற்பித்து வந்த 30 எழுத்துகள்கொண்ட (தமிழினை ஒத்த) மலையாள அரிச்சுவடி.
- 2. சமசுகிருதத்தை ஒத்த அரிச்சுவடி.
- 3. நம்பூதிரிகள் பயன்படுத்திய சமசுகிருத அரிச்சுவடி.
- 4. கிரந்தமும் வட்டெழுத்தும் பல்வேறு வகைகளில் இணைந்த பல்வேறு மலையாள அரிச்சுவடிகள்.

இவ்வாறான பல்வேறு எழுத்து வகைகளால் பள்ளிகளிலும் அறிஞர்களிடத்தும் மிகுந்த குழப்பம் நிலவியது.சமசுகிருதத்தின் தாக்கத்தால் சமசுகிருத ஆக்கங்களை மலையாளத்தில் எழுத வட்டெழுத்துகளும் இடையிடையே கிரந்த எழுத்துக்களும் கொண்டு எழுதப் பட்டன. இவற்றை சரிசெய்ய ஓர் புதிய அரிச்சுவடியை ஏற்படுத்தினாலும் அனைவராலும் ஏற்றுக்கொள்ளுதல் கடினமாகும். ஆதலினால் எழுத்தச்சன் அரிநாம கீர்த்தனையை தான் உருவாக்கிய 51 எழுத்துகள் கொண்ட அரிச்சுவடியை பயன்படுத்தி எழுதினார். அவரது பாடல் பிரபலமானதால், அவர் அமைத்த எழுத்துமுறையும் பிரபலமாயிற்று.31 எழுத்துகள் கொண்ட வட்டெழுத்துகள் பள்ளிகளில் கற்பிக்கப்பட்டு வந்தபோதும், பிரித்தானிய அரசு பத்திரங்களையும் பிற ஆவணங்களையும் பதிய கொண்டுவந்த ஆணைகள் மூலம் எழுத்தச்சனின் எழுத்துமுறை சீர்தரமாக்கப் பட்டது.  

## துஞ்சன் பரம்பு
*ஹரி ஸ்ரீ கணபதியே நமஹ* என்பது மலையாள மொழியில் 51 எழுத்துக்களைக் கொண்டதாக உள்ளது. இவ்வாசகத்தைக் கொண்டே சிறார்களுக்கு அரிச்சுவடி பாடத்தை துவங்கும் வழக்கத்தையும் எழுத்தச்சன் தொடங்கி வைத்தார்.இன்றைய கேரளத்தில் விசயதசமி அன்று அவர் வசித்த துஞ்சன்பரம்பு வந்து அங்குள்ள மண்ணைக் கொண்டு அனைத்து சமயத்தினரும் இவ்வாசகம் கொண்டு தங்கள் குழந்தைகளின் கல்வியைத் துவக்குகிறார்கள்.  
<blockquote>  
*அம்பத்தோரக்சரமும் ஓரோண்ணிதென்மொழியில் அன்போடு சேர்க்க ஹரி நாராயண நம* - அரி நாம கீர்த்தனம் 14ஆம் பத்தி  
</blockquote>  
## சிலை சச்சரவு
சில ஆண்டுகளுக்கு முன்னர் எழுத்தச்சனுக்கு திரூரில் சிலை எழுப்ப முயற்சி மேற்கொள்ளப்பட்டு எதிர்ப்புகளால் தள்ளிவைக்கப்பட்டுள்ளது.
# நாத்திகம் பி. இராமசாமி


**"நாத்திகம்" பி. இராமசாமி** (1932 - செப்டம்பர் 24, 2009) தந்தை பெரியாரின் கொள்கையை ஏற்று மிகச் சிறந்த பகுத்தறிவுப் பிரச்சாரகராகவும், காமராசரின் தலைமையில் இருந்த காங்கிரஸ் கட்சியின் தலை சிறந்த பேச்சாளராகவும் இருந்தவர். நாத்திகம் என்ற பத்திரிகையை நடத்தி வந்தவர்.  

## வாழ்க்கைச் சுருக்கம்
1932ஆம் ஆண்டு தூத்துக்குடி மாவட்டம், ஸ்ரீவைகுண்டம் வட்டத்தைச் சேர்ந்த மேல்ஆழ்வார் தோப்பில் பிச்சைக்கனி – பூவம்மாள் தம்பதியின் முதல் மகனாகப் பிறந்தவர் இராமசாமி. 17 வயதில் சென்னைக்கு வந்த இராமசாமி பெரியாரின் கொள்கைகளால் ஈர்க்கப்பட்டு அவரது இயக்கத்தில் சேர்ந்தார். பெரியார் நடத்திய பல போராட்டங்களிலும் பங்கு பெற்று சிறை சென்றிருக்கிறார். நாத்திகம் இராமசாமிக்கு ஆறு மகன்கள், ஒரு மகளும் உள்ளனர். இவர்கள் அனைவருக்கும் சுயமரியாதை திருமணம் செய்து வைத்தார். இதில் இரண்டு திருமணங்கள் சாதி மறுப்பு திருமணமும் கூட.  

## பத்திரிகையாளராக
1958 செப்டம்பர் 18 ஆம் நாளன்று பெரியாரின் கொள்கைகளை பரப்புவதற்காக நாத்திகம் பத்திரிகையை துவங்கினார். ஆரம்பத்தில் தினசரியாக இருந்து, பின்னர் பத்திரிகை வார இதழாக தொடர்ந்து வெளிவந்திருக்கிறது. 51 ஆண்டுகளாக நாத்திகம் பத்திரிகையை அவர் பல நட்டங்களுக்கிடையில் விடாது நடத்தி வந்தார். மூடநம்பிக்கை எதிர்ப்பு, பார்ப்பனிய எதிர்ப்பு, அனைத்து மதங்களையும் விடாது அம்பலப்படுத்துதல், திரைப்படம், தொலைக்காட்சி, பண்பாட்டு சீரழிவுகளை சாடுதல் போன்றவற்றை உள்ளடக்கிய அவரது இந்த எழுத்துப்பணி இறக்கும் வரை வரை இடைவெளியில்லாமல் நிறைவேறியது.  

பெரியாரின் தொண்டனாக விளங்கிய இவர் பிறகு காங்கிரஸ் கட்சியில் சேர்ந்தார். தலைவர் காமராசரின் சாதனைகளையும், பகுத்தறிவுக் கட்டுரைகளையும் தான் நடத்திவந்த நாத்திகம் இதழில் வெளியிட்டு வந்தார்.  

## இலக்கியவாதியாக
சிறந்த இலக்கிய வாதியாகவும் திகழ்ந்தார், நாத்திக சிங்கம் பகத் சிங், இதுதான் பார்பன ஆட்சி, ஜெயலலிதா ஆட்சி கொடுமைகள், RRS இந்து பாசிசம், சங்கர மடத்துக்கு சவுக்கடி 1,2,3, சங்கர மடம் பற்றிய உண்மைகள், பெரியார் சிறு கதை தொகுப்பு, சு.சமுத்திரமும் கடலூர் வீரமணியும் போன்ற எண்ணற்ற புத்தகங்களை எழுதியுள்ளார். இலங்கை தமிழருக்காக இலக்கிய வழியிலும் கொள்கை வழியிலும் நம்பிக்கையாக இருந்தார்.  

தமிழக அரசின் பெரியார் விருது, இலக்கிய விருது போன்றவற்றை பெற்றுள்ளார். இவர் நாத்திகம் பிக்சர் என்ற சினிமா நிறுவனம் தொடக்கி மாதவி வந்தாள் என்ற படத்தை எடுத்தார்.  

## மறைவு
இதய நோயால் பாதிக்கப்பட்ட அவர் மருத்துவ மனையில் அனுமதிக்கப்பட்டு 2009, செப்டம்பர் 24 மாலை காலமானார்.
# படிமம்:Pramasamy.jpg

மூலம்: vinavu.com  

## நாத்திகம் இராமசாமி பற்றிய நியாயமான பயன்பாடு
The image linked here is claimed to be used under fair use as:  
1. it is a photo of a famous individual;
1. the photo is only being used for informational purposes.--Kanags <sup>\பேச்சு</sup> 10:57, 25 செப்டெம்பர் 2009 (UTC)